се попълва информация само за позициите, които са изпълними.
 C0060
 Пропорционално
 Посочва се дали презастрахователната програма е пропорционално презастраховане, т.е. презастрахователят поема определен процентен дял от всяка полица, която застрахователят сключва. Използва се една от възможностите от следния изчерпателен списък:
 1 — Пропорционално презастраховане
 2 — Непропорционално презастраховане
 C0070
 Идентифициране на дружество/лице, за което се отнася риска
 Ако рискът е свързан с дружество, посочва се наименованието на дружеството, с което е свързан рискът.
 Ако рискът е свързан с физическо лице, се определя псевдонимен номер за първоначалната полица и информацията се отчита под този номер. Псевдонимните данни представляват данни, които не могат да бъдат свързани с конкретно лице, без да се използва допълнителна информация, доколкото тази допълнителна информация се съхранява отделно. Трябва да се осигури съгласуваност във времето. Това означава, че ако един подписвачески риск се среща в две последователни години, той трябва да бъде в един и същ псевдонимен формат.
 C0080
 Описание на риска
 Описанието на риска. В зависимост от вида дейност според определението в приложение I към Делегиран регламент (ЕС) 2015/35 се отчита видът на дружеството, сградата или професията, свързани с конкретния застрахован риск.
 C0090
 Описание на категорията на покрития риск
 Описание на основния обхват на покритието на факултативния риск. Обикновено е част от описанието, използвано за определяне на пласирането.
 Описанието на категорията на покрития риск е индивидуално за предприятието и не е задължително. Също така терминът „рискова категория“ не се основава на терминологията в Директива 2009/138/ЕО или Делегиран регламент (ЕС) 2015/35, но може да се разглежда като допълнителна възможност за предоставяне на допълнителна информация за застрахователния(-ите) риск(-ове).
 C0100
 Срок на валидност (начална дата)
 Посочва се началната дата на специфичното покритието съгласно стандарт ISO 8601 (формат гггг-мм-дд), т.е. датата, на която покритието е влязло в сила.
 C0110
 Срок на валидност (крайна дата)
 Посочва се крайната дата на изтичане на специфичното покритието съгласно стандарт ISO 8601 (формат гггг-мм-дд).
 В случай че при попълването на данните в образеца условията на покритието остават непроменени и предприятието не се възползва от клаузата за прекратяване, крайната дата ще бъде следващата възможна крайна дата.
 C0120
 Валута
 Посочва се буквеният код на валутата, използвана при пласиране на факултативното покритие, съгласно стандарт ISO 4217. Всички суми по съответното факултативно покритие трябва да бъдат посочени в тази валута, освен ако няма други изисквания от страна на националния надзорен орган. В случай че факултативното покритие се пласира в две различни валути, се попълва основната валута.
 C0130
 Застрахователна сума
 Най-голямата сума, която застрахователят може да бъде задължен да изплати по полицата. Застрахователната сума се отнася за подписваческия риск. Когато факултативното покритие води до няколко експозиции/рискове в цялата страна, се посочват агрегираните лимити за полиците. Ако рискът е приет въз основа на съзастраховане, застрахователната сума показва максималната отговорност на отчитащото се общозастрахователно предприятие.
 C0140
 Вид подписвачески модел
 Вид подписвачески модел, който се използва, за да се оцени експозицията към подписвачески риск и необходимостта от презастрахователна защита. Използва се една от възможностите от следния изчерпателен списък:
 1 — Застрахователна сума
 най-голямата сума, която застрахователят може да бъде задължен да изплати по силата